Bulbophyllum nocturnum

Bulbophyllum nocturnum ialah spesies anggerik sakat yang tumbuh di kawasan New Britain. Ia diterangkan pada tahun 2011, dan spesies anggerik sulung yang bunganya kembang pada waktu malam dan menguncup pada waktu siang.

Taburan 
Bulbophyllum nocturnum tumbuh sebagai sakat di hutan hujan di New Britain pada altitud . Jenis spesimen ini dijumpai di kawasan pembalakan Agengseng, sekitar Hulu Sungai Argulo di Wilayah New Britain Barat. , IUCN menaksirkan spesies ini sebagai Terjejas, diancam oleh pembalakan dan penanaman tanaman.

Pengenalan dan fenologi 
Bulbophyllum nocturnum mempunyai daun yang  panjang dan  lebar. Ia menghasilkan batang berbunga hanya  panjang, yang mengeluarkan jambak yang terdiri daripada bunga tunggal. Bunganya berukuran sekitar  panjang, dengan sepal berwarna hijau kekuningan dan sedikit warna merah berhampiran pangkal; hujung bunga berwarna merah gelap, sementara di setiap kelopak bunga berwarna merah kuning; kelopak apendej pula berwarna kekelabuan.

B. nocturnum dipercayai satu-satunya spesies anggerik yang secara rutin kembang pada waktu malam. Spesies anggerik lain iaitu Dendrobium amboinense, dilaporkan oleh seseorang, mengembangkan bunganya pada tengah malam dan menguncup sebelum tengah hari, manakala laporan lain menyatakan bahawa bunga ini juga kembang pada waktu subuh. Pendebungaan B. nocturnum masih tidak diketahui kerana masa bunga itu kembang sangat sekejap.

Taksonomi 
Bulbophyllum ialah genus terbesar dalam keluarga Orchidaceae, dan juga salah satu genus terbesar tumbuhan berbunga. B. sek. Epicrianthes ialah seksyen genus yang terdiri daripada 38 spesies, 18 daripadanya endemik di New Guinea. Bunga dalam seksyen ini dianggap "pelik", dengan apendej kelopaknya sering melekat pada tangkai halus yang panjang dan apendejnya melambangkan jasad berbuah pada kulapuk lendir seperti Arcyria dan Stemonitis. B. nocturnum diterangkan pada tahun 2011 oleh satu pasukan saintis dari Taman Botani Diraja, Kew dan Universiti Leiden, dalam Jurnal Taman Botani Persatuan Linnean. Gelaran spesifiknya  merujuk kepada fenologi tumbuhan ini yang berbunga malam.

Lihat juga 
 Senarai spesies Bulbophyllum

Rujukan 

nocturnum
Epiphytes
Tumbuan yang deperkenalkan tahun 2011
New Britain
Flora dari Papua New Guinea
Tumbuhan mekar malam